***Motorsagmassakren*** (originaltittel: *The Texas Chainsaw Massacre*) er en amerikansk skrekkfilm fra 1974 regissert av Tobe Hooper.

Filmen har fått flere oppfølgere samt en remake.

Handling
--------

Filmen handler om fem ungdommer, Sally Hardesty, hennes handicappede bror; Franklin, og vennene deres; Jerry, Kirk og Pam, som på vei til en av ungdommenes bestefar går tom for bensin. Underveis plukker de opp en haiker, som snakker om familien sin som tidligere arbeidet ved et gammelt slakteri i området. Ungdommene møter en kannibalfamilie i Texas som bortfører ofre fra bensinstasjonen sin. En av hovedpersonene i filmen, Leatherface, har blitt en av de mest kjente skurkene i skrekkfilmens historie med sin maske laget av menneskehud, sitt blodflekkete slakterforkle og motorsagen han farer rundt med.

Om filmen
---------

Huset der de makabre scenene utspant seg (nå ombygd til restaurant)
Til å stadig bli trukket fram som prototypen på «blod og gørr»-film inneholder den overraskende lite blod og gørr. Det er snarere antydningene til ugjerningene kombinert med et effektivt lydspor som gjerne gjør at du tror du har sett mer enn du egentlig har gjort. Filmens tittel fungerte som argument for sensurtilhengere på 1970-tallet.

Filmen er, i motsetning til hva mange tror, ikke basert på en sann historie. Den er derimot (i likhet med Alfred Hitchcocks Psycho og Jonathan Demmes Nattsvermeren) lettere inspirert av den sanne historien om Ed Gein, en massemorder som riktignok laget en maske av menneskehud, men som handlet alene, og som aldri brukte motorsag.

Filmen ble produsert på et budsjett på rundt 300 000 dollar og hadde en omsetning på over 30 millioner dollar i USA alene, hvilket gjør den til en av de mest suksessfulle uavhengige filmer i filmhistorien. Finansieringen av filmen stammet fra profitten fra pornofilmen *Deep Throat*, som produksjonsselskapet tidligere hadde finansiert.

Skuespillere
------------

* Marilyn Burns som Sally Hardesty
* Paul A. Partain som Franklin Hardesty
* William Vail som Kirk
* Allen Danziger som Jerry
* Teri McMinn som Pam
* Gunnar Hansen som Leatherface
* Edwin Neal en haiker.
* Jim Siedow som en kokk.
* John Dugan som bestefar Sawyer
* John Larroquette som Forteller.

Referanser
----------

1. ↑
2. ↑

Eksterne lenker
---------------

* (en) *Motorsagmassakren* på Internet Movie Database Rediger på Wikidata

* (no) *Motorsagmassakren* hos Filmfront Rediger på Wikidata

* (sv) *Motorsagmassakren* i Svensk Filmdatabas Rediger på Wikidata

* (da) *Motorsagmassakren* i Danmark Nationale Filminstitut Rediger på Wikidata

* (en) *Motorsagmassakren* på AllMovie Rediger på Wikidata

* (fr) *Motorsagmassakren* på Allociné Rediger på Wikidata

* (nl) *Motorsagmassakren* på MovieMeter Rediger på Wikidata

* (en) *Motorsagmassakren* på Turner Classic Movies Rediger på Wikidata

* (en) *Motorsagmassakren* på American Film Institute Rediger på Wikidata

* (en) *Motorsagmassakren* på Rotten Tomatoes Rediger på Wikidata

| * v
* d
* r
Filmserien *Motorsagmassakren* |
| --- |
| Originalserien | Motorsagmassakren • The Texas Chainsaw Massacre 2 • Leatherface: Texas Chainsaw Massacre III • Texas Chainsaw Massacre: The Next Generation |
| Nyinnspilling | Motorsagmassakren (2003) • The Texas Chainsaw Massacre: The Beginning |
| Annet | Leatherface • The Comics • All American Massacre • Atari 2600 Game |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC
 |